PTT-GPSC อัดฉีดเงิน 2.56 พันลบ. ปิดดีลเทกฯ โซลาร์ไต้หวัน 55.8 MW
บริษัทร่วมทุน PTT-GPSC ปิดดีลซื้อหุ้น 90% ใน "Sheng Yang" โซลาร์ฟาร์มไต้หวัน กำลังผลิตติดตั้ง 55.8 MW มูลค่าราว 2.56 พันลบ.
บริษัทร่วมทุน PTT-GPSC ปิดดีลซื้อหุ้น 90% ใน "Sheng Yang" โซลาร์ฟาร์มไต้หวัน กำลังผลิตติดตั้ง 55.8 MW มูลค่าราว 2.56 พันลบ.
27 ก.ค. 2564

บริษัท ปตท. จำกัด (มหาชน) หรือ PTT ระบุว่า บริษัท โกลบอล รีนิวเอเบิล เพาเวอร์ วัน จำกัด (GRP1) ซึ่งถือหุ้นทั้งหมดโดยบริษัท โกลบอล รีนิวเอเบิล เพาเวอร์ จำกัด (GRP) ซึ่งเป็นบริษัทย่อยที่ PTT และบริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ถือหุ้นเท่ากันที่ร้อยละ50) ได้บรรลุผลสำเร็จตามเงื่อนไขบังคับก่อน (Conditions precedent) ครบถ้วนตามเงื่อนไขสัญญาการซื้อขายหุ้น Sheng Yang Energy Co., Ltd. (Sheng Yang) ในสัดส่วนร้อยละ 90 ของจำนวนหุ้นทั้งหมดจาก Tatung Forever Energy Co., Ltd. แล้วเสร็จเมื่อวันที่ 27 กรกฎาคม 2564 โดยมีมูลค่าซื้อขายรวมทั้งสิ้นประมาณ 2,560 ล้านบาท
ทั้งนี้ Sheng Yang ประกอบกิจการผลิตกระแสไฟฟ้าจากพลังงานแสงอาทิตย์ในไต้หวัน มีกำลังการผลิตติดตั้งรวม 55.8 เมกะวัตต์ ซึ่งปัจจุบันได้ดำเนินการเชิงพาณิชย์แล้วทั้งหมด